Mike
McBride
Jost
Schenck
Erik Kjær
Pedersen

    erik@binghamton.edu

Oversætter
2001-07-22
2.20.00
KDE
KControl
handlinger
vinduesplacering
vinduesstørrelse

# Vinduesopførsel

I den øvre del af dette kontrolmodul ser man tre paneler: Fokus, Handlinger og Avanceret. I Fokus panelet kan man indstille hvordan vinduer får eller mister fokus, &ie; bliver aktive eller inaktive. Ved brug af Handlinger kan man indstille hvordan vinduer reagerer på museklik. Avanceret valg drejer sig om vinduesplacering, bevægelse og ændring af størrelse.

Husk venligst at indstillingerne i dette modul ikke får virkning hvis du ikke bruger &kde;'s indfødte vindueshåndtering, &kwin;. Hvis du bruger en anden vindueshåndtering, så referér venligst til dens dokumentation for hvordan man brugerindstiller vinduesopførsel.

## Fokus

Fokus, på skrivebordet refererer til vinduet som brugeren arbejder på for øjeblikket. Vinduet med fokus kaldes ofte det aktive vindue.

### Fokuspolitik

Der er fire måder &kde; kan bruge til at afgøre den aktuelle fokus:

Klik til Fokus

  Med dette valg, klikker du på vinduet for at gøre vinduet aktivt.

  Alle andre valg indenfor denne sektion har ingen virkning når dette valg er gjort.

Fokus følger mus

  For at ændre et vindues fokus, så placér simpelthen markøren over vinduet. Hvis musemarkøren så flyttes til et område på skrivebordet uden et andet vindue, så beholder det sidste vindue fokus.

  I andre vindueshåndteringer kaldes dette sommetider Sjusket fokus følger mus.

Fokus under mus

  Vinduet under musen, har fokus. Hvis musen imidlertid er i et område af skrivebordet der ikke har vinduer, så vil intet vindue være aktivt.

Fokus følger mus strengt

  Ligner Fokus under mus, men endnu strengere i sin fortolkning.

Når du har besluttet dig for din fokuspolitik, er der to ekstra valg du kan afgøre.

Ved at placere et mærke foran Autohæve, kan man få &kde; til at bringe et vindue frem hvis musen er over vinduet en vis tidsperiode. Dette er meget nyttigt med Fokus følger mus valget. Du kan afgøre længden ved at bruge glideren bjælke/drejeboks kombinationen.

Hvis man sætter tidslængden for kort, vil man få en vild skiften mellem vinduer som kan være meget distraherende. De fleste vil foretrække en tid på 100-300 ms. Dette er hurtigt men det vil lade dig glide over hjørnerne af et vindue på din vej til målet uden at bringe dette vindue foran.

Hvis du ikke bruger Autohæv, så sørg for at Klik hæv valget har et mærke foran sig. Du vil ikke blive glad for både Autohæv og Klik hæv deaktiverede.

### Tastatur

I Tastatur rammen kan man indstille hvordan man skifter mellem programmer eller skriveborde ved brug af &Alt;Tab eller &Ctrl;Tab.

Skift mellem programmer ved brug af &Alt; Tab, &ie; ved at holde &Alt; nede mens man gentagne gange trykker på Tab tasten, kan finde sted i &kde; tilstand eller i CDE tilstand: i &kde; tilstand ser man en boks på midten af skærmen der viser det aktuelt valgte program mens man stadig holder &Alt; tasten nede. I CDE tilstand får man ingen visuel tilbagemelding.

Endelig er der en mulighed hvor du kan vælge Gå gennem alle vinduer på skrivebordet eller ej. Med dette aktiveret, vil skiften af vinduer med &Alt;Tab vise alle vinduer, på alle skriveborde, og tage dig til det passende skrivebord for det vindue du vælger. Med dette deaktiveret, kan kun vinduer på det aktuelle skrivebord vælges med &Alt;Tab, og du skal selv bruge &Ctrl;Tab for at skifte til andre skriveborde.

## Handlinger

I dette panel kan man indstille hvad der sker med vinduer når en mus klikkes i dem. Dette panel er opdelt i 4 sektioner.

### Titellinie dobbeltklik

Denne sektion giver en enkel dropned boks. Man kan vælge enten Skyg, eller Maksimér.

Valg af Maksimér, får &kde; til at maksimere vinduet når du dobbeltklikker på titellinien. Skyg, på den anden side, får vinduet til at blive reduceret til blot at være titellinien. Dobbeltklik på titellinien igen, gendanner vinduet til dets normale størrelse.

Man kan få vinduer til automatisk at afskygge når man simpelthen placerer musen over deres skyggede titellinie. Afkryds blot Aktivér svævning i Avanceret fanebladet i dette modul. Dette er en storartet måde at bevare skrivebordsplads når man skærer og indsætter mellem en masse vinduer for eksempel.

### Titellinie og ramme

Denne sektion tillader at du bestemmer hvad der sker når du enkeltklikker titellinien eller rammen af et vindue. Bemærk at du kan have forskellige handlinger associeret med det samme klik afhængig af om vinduet er aktivt eller ikke.

For hver kombination af museknapper og Aktiv/Inaktiv, kan man vælge det mest passende. Handlingerne er følgende:

Aktivér

  Gør dette vindue aktivt.

Læg nederst

  Flytter dette vindue til bunden af skærmen. Dette får vinduet af vejen.

Intet

  Nøjagtigt som det siger. Intet sker.

Operationsmenu

  Får en lille undermenu frem, hvor du kan vælge vinduesrelaterede kommandoer (&ie; Maksimér, Minimér, Luk, &etc;).

Hæv

  Får vinduet frem for oven på skærmen. Alle andre vinduer der går hen over dette vil være skjulte under det.

Skift mellem hæv og sænk

  Dette vil hæve vinduer der ikke er foroven og sænke vinduer der allerede er foroven.

### Inaktivt Indre vindue

Denne del af modulet, tillader dig at indstille hvad der sker, når du klikker på et inaktivt vindue med en af de tre museknapper.

Dine valg er følgende:

Aktivér, hæv og send klik videre

  Dette gør det klikkede vindue aktivt, får det frem foroven på skærmen og giver museklikket videre til programmet indenfor vinduet.

Aktivér og videregiv klik

  Dette gør det klikkede vindue aktivt og giver museklikket videre til programmet i vinduet.

Aktivér

  Dette gør simpelthen vinduet aktivt. Museklikket gives ikke videre til programmet i vinduet.

Aktivér og hæv

  Dette gør det klikkede vindue aktivt og får det frem foroven på skærmen. Museklikket gives ikke videre til programmet i vinduet.

### Indre vindue, titellinie og ramme

Denne bundsektion, tillader dig at indstille yderligere handlinger, når &Alt; tasten er nede, og et museklik udføres i et vindue.

Man kan igen vælge forskellige handlinger for Venstre, Midterste og Højre klik.

Dine valg er:

Læg nederst

  Flytter dette vindue til bunden af skærmen. Dette får vinduet af vejen.

Flyt

  Tillader dig at trække det valgte vindue rundt på skrivebordet.

Intet

  Nøjagtigt som det siger. Intet sker.

Hæv

  Får vinduet frem for oven på skærmen. Alle andre vinduer der går hen over dette vil være skjulte under det.

Ændr størrelse

  Tillader dig at ændre størrelse af det valgte vindue.

Skift mellem hæv og sænk

  Dette vil hæve vinduer der ikke er foroven og sænke vinduer der allerede er foroven.

## Avanceret

I Avanceret panelet kan man gøre mere avanceret finindstilling af vinduesopførslen.

Vis indhold i bevægende vinduer

  Når dette valg er gjort, vil &kde; hele tiden opdatere indholdet af vinduet mens du flytter det rundt på skærmen.

  Hvis dette valg ikke er gjort, vil &kde; vise dig et rektangel, der flytter med din mus. Når du giver slip på musen, vil &kde; genoprette indholdet af vinduet.

Vis indhold i vinduer der ændrer størrelse

  Når dette valg er gjort, vil &kde; ændre størrelse på indholdet af et vindue mens du ændrer dets størrelse. Hvis det ikke er valgt, vil &kde; vise et rektangel mens du ændrer størrelse, og når du giver slip på museknappen, vil indholdet få ændret størrelse og vise sig i vinduet.

Både Vis indhold i bevægende vinduer og Vis indhold i vinduer der ændrer størrelse , forbruger langt flere processor ressourcer når de er aktiverede end når de ikke er. Hvis du finder at din computer ikke er reagerer så hurtigt som du kunne ønske dig, når du flytter vinduer eller ændrer størrelse, så vil deaktivering af disse egenskaber forbedre hvor hurtigt &kde; reagerer.

Animer minimering og gendannelse

  Hvis dette valg er gjort, vil en animering blive vist når et vindue bliver minimeret eller gendannet, for at give dig et visuelt indtryk af hvad der sker. Hvis det ikke er valgt vil et minimeret vindue blot forsvinde og et gendannet vil pludselig komme til syne.

Tillad flytning ag ændring af størrelse af maksimerede vinduer

  Når det er aktiveret vil kanterne på maksimerede vinduer forblive aktive, så du kan stadig flytte dem rundt eller ændre størrelse på dem. Når det er , vil maksimerede vinduer sidde fast til skærmkanterne.

Placering

  Placeringspolitikken afgør hvor et nyt vindue kommer frem på skrivebordet. For øjeblikket er der tre forskellige politikker: Smart vil forsøge at vinduerne dækker minimalt for hinanden. Kaskade vil sætte vinduerne i en kaskade, Tilfældig vil bruge en tilfældig placering.

### Skygning

Animér

  Hvis dette er aktiveret så vil skygning, dette at rulle et vindue op så kun titellinien ses, blive animeret.

Skyggesvæv

  Hvis dette valg er aktiveret vil et skygget vindue blive ikke-skygget automatisk når musemarkøren har været over titellinien et stykke tid. Brug glideren for at indstille den tid det tager at afskygge.

### Magiske kanter

Kant magnetisk zone

  De magiske kanter tillader dig at trække vinduer til kanten af skærmen og til hinanden som en magnet. Denne indstilling afgør hvor tæt i piksler man skal være fra kanten af skærmen, for at det skal trækkes hen til kanten når du giver slip på musen.

Vindues magnetisk zone

  Som med kanter afgør denne indstilling, hvor tæt du skal trække et vindue hen mod et andet, før det trækkes hen så de to vinduer ligger helt tæt.

Magnetiske vinduer kun ved overdækning

  Denne indstilling ændrer det tidligere punkt, så det kun er vinduer som du giver slip på så de overdækker hinanden lidt, og med kanten inden for den magiske zone, der bliver trukket hen så kanterne passer. Hvis du slår dette til, kan du sætte den magiske zone til at være temmelig stor, hvilket vil få overdækkende vinduer til at forsøge at være ved siden af hinanden. Det kan også være temmelig irriterende, så prøv dig frem.

## Sektionsforfatter

Denne sektion er skrevet af:

Mike McBride mpmcbride7@yahoo.com

Jost Schenck jost@schenck.de

Dansk oversættelse ved Erik Kjær Pedersen erik@binghamton.edu